নিজস্ব প্রতিবেদক, কৃষ্ণনগর: নদিয়ার দুষ্কৃতীদের গুলিতে খুন হতে হল যুবককে৷ জানা গিয়েছে, মৃত যুবক কার্তিক বিশ্বাস কৃষ্ণনগর জেলা হাসপাতালের চিকিৎসক কুমুদ বিশ্বাসের সহযোগি হিসেবে কাজ করত৷ দীর্ঘদিন ধরে কুমুদ বিশ্বাসের সঙ্গে কাজ করায় ওই চিকিৎসকের ছায়াসঙ্গী হয়ে উঠেছিল সে৷ মঙ্গলবার মাঝরাতে চিকিৎসকের সঙ্গে হাসপাতাল থেকে ফেরার সময় মাথায় হেলমেট পরা এক আততায়ী কার্তিককে লক্ষ করে গুলি চালায়৷ অভিযোগ, প্রাণের ভয়ে আহত কার্তিক, কুমুদ বিশ্বাসের বাড়িতে ঢুকে পড়লে ওই আততায়ী চিকিৎসকের বাড়ীর ভেতরে ঢুকে কার্তিককে খুব কাছ থেকে আরও তিনটি গুলি চালায়৷ এরপরেই মোটরবাইকে চেপে চম্পট দেয় ওই আততায়ী।
নদিয়ায় দুষ্কৃতীর গুলিতে খুন যুবক, পুরোনো বিবাদের জেরেই খুন, অনুমান পুলিশের